Ամիթաբհ Բաչչան

Ամիթաբհ Բաչչան (, , ), հնդիկ դերասան, քաղաքագետ, պրոդյուսեր, հաղորդավար։ Երեք ազգային կինոմրցանակների և 11 Filmfare Awards հաղթող։

Կենսագրություն 
Ծնվել է 1942 թվականի հոկտեմբերի 11-ին Ուտտար-Պրադեշ նահանգի Իլահաբադ քաղաքում, Կենտրոնական Հնդկաստան, հայտնի բանաստեղծ Հարիվանշ Ռայ Բաչչանի (իրական ազգանունը՝ Շրիվաստավ) և նրա կնոջ Տեջի Բաչչանի ընտանիքում։ Ունի փոքր եղբայր՝ Աջիթաբհը։

1973 թվականի հոկտեմբերին ամուսնացել է դերասանուհի Ջայա Բհադուրիի հետ։ Նրանք ունեն երկու երեխա՝ դուստրը՝ Շվետան և որդին՝ Աբհիշեկը, վերջինս հայտնի դերասան է։ Նա ամուսնացել է նույնպես հայտնի դերասանուհի Այշվարիա Ռայի հետ։

Կարիերա 
Ամիթաբհ Բաչչանի դեբյուտը կայացել է 1969 թվականին նկարահանված «Յոթ հնդիկները» ֆիլմում, որտեղ նա հանդես է եկել գլխավոր դերերից մեկում։ Չնայած նրան, որ ֆիլմը չի ունեցել նկատելի հաջողություններ, Ամիթաբհ Բաչչանը պարգևատրվել է «Լավագույն նոր դերասան» ազգային կինոմրցանակով։

Մեծ հաջողության է հասել 1973 թվականին նկարահանված «Ձգձգված հատուցում» ֆիլմում գլխավոր դերը կատարելուց հետո։

Վնասվածք 
1982 թվականին «Բեռնակիրը» ֆիլմի նկարահանումների ժամանակ, կռվի տեսարանը խաղալու ընթացքում ստացել է ծանր վնասվածք՝ փայծաղի պատռվածք, որի հետևանքով մի քանի շաբաթ մնացել է կոմայի մեջ։

Քաղաքական կարիերա 
1984 թվականին, երբ վայելում էր մեծ ժողովրդականություն, հաղթել է ընտրություններում և մտել խորհրդարան։ Բայց 1987 թվականից հետո նա դուրս է եկել քաղաքականությունից և վերադարձել կինո։

Հեռուստատեսային կարիերա 
2000-2005 թվականներին Ամիթաբհ Բաչչանը վարում էր «Ով է ուզում դառնալ միլիոնատեր» հեռուստախաղը։ 2007 թվականին նրան փոխարինել է Շահրուխ Խանը։ 2010 թվականից նորից զբաղեցրել է հաղորդավարի աթոռը։

Պարգևներ 
Պարգևատրվել է Հնդկաստանի բարձրագույն քաղաքացիական մրցանակներով՝
 Padma Shri 1984 թվականին,
 Padma Bhushan 2001 թվականին,
 Padma Vibhushan 2015 թվականին։

Ֆիլմագրություն

Ծանոթագրություններ

Գրականություն 
 Mazumdar, Ranjani. Bombay Cinema: An Archive of the City. Minneapolis: University of Minnesota Press, 2007 ISBN 978-0-8166-4942-6

Արտաքին հղումներ 
 Amitabh Bachchan's official blog
 British Academy of Film and Television Arts brochure

Հնդիկ դերասաններ
20-րդ դարի դերասաններ
ՅՈՒՆԵՍԿՕ-ի բարի կամքի դեսպաններ
Պադմա Բհուշան շքանշանի ասպետներ
Բուսակերներ
ՅՈՒՆԻՍԵՖ-ի բարի կամքի դեսպաններ
Քաղաքագետներ
Հնդիկ պրոդյուսերներ
Հնդկաստանի քաղաքական գործիչներ
Հնդիկ երգիչներ
Հնդիկ կինոդերասաններ
Պատվո լեգեոնի շքանշանի ասպետներ